Kedves Anya!

A vizsgakiállításunkra mindenképpen el kell jönnöd, és meg kell nézned az alkotások mellett a hozzá kapcsolódó táncunkat!

Ez a félévünk most az **avantgard** és a **nyolcak művészetéről** szól. Ehhez készítettük festményeket, ceruzás megoldásokat, de még térbeli alkotásokat is. Nagyon sokat dolgoztunk rajta, és ezek mellett megismertük több, ebben az időszakba alkotó művész munkáját is. Készítettünk impresszionista önarcképet egy megismert művész stílusában, expresszionista tájképet, kubista ajtótáblát, sőt még szürreális kettős teret is.

Ezek közül a **kedvenc feladatom a kettős tér** volt, ahol a lap fele a ,,pozitív” oldal, a másik pedig a ,,negatív” oldal volt. Ezek közé kellett készíteni egy összekötő térbeli elemet, ami összeköti a jót a rosszal. Én a természetet és az életet választottam. Mert mind a kettőnek van jó és rosszabb oldala, mégis mindkettőre szükség van, hogy a rosszhoz képest legyen jó is. A rossz oldalra olyan szavakat írtam, mint tornádó, globális felmelegedés és szomorúság; a jó oldalon a napfény, a család és a boldogság.

A megnyitóhoz **készültünk tánccal** is. Ez nekünk már a próbákon is nagyon tetszett. Négy csoportra lettünk osztva: expresszionista, kubista, szürrealista és impresszionista. Mindegyik csoportnak az adott korszakhoz megfelelő táncot kellett betanulnia.

Azért szeretném, ha eljönnél, mert tudom, hogy érdekelne a kiállítás és a tánc is.

Puszi, Mira